27.6.2022.
HR
Službeni list Europske unije
C 243/5
c) podizanje svijesti o koristima i mogućnostima učenja za zelenu tranziciju i održivi razvoj te pružanje potpore ustanovama za formalno i neformalno obrazovanje i osposobljavanje, uključujući rani i predškolski odgoj i obrazovanje, kako bi pitanja u području klimatskih promjena, zaštite okoliša, bioraznolikosti i održivosti postala relevantna za svakodnevni život polaznika obrazovanja i osposobljavanja te kako bi se potaknula kultura održivosti,
d) razvoj znanja, vještina i stavova polaznika obrazovanja i osposobljavanja svih dobnih skupina s pomoću kojih će moći živjeti na održiviji način, promicati održive obrasce potrošnje i proizvodnje, prihvatiti zdravije i okolišno osvještenije načine života te pojedinačno i zajednički doprinijeti transformaciji naših društava,
e) podupiranje i poboljšanje poučavanja i učenja za zelenu tranziciju i održivi razvoj osiguravanjem infrastrukture, digitalnih alata i resursa te podupiranjem digitalnih vještina nastavnog osoblja,
f) smisleno i koordinirano uključivanje svih kategorija polaznika obrazovanja i osposobljavanja u predlaganje i zajedničko stvaranje pristupa o tome što, kako i gdje učiti o zelenoj tranziciji i održivom razvoju te za zelenu tranziciju i održivi razvoj.
Poticanje ravnomjerne rodne zastupljenosti polaznika obrazovanja i osposobljavanja iz svih sredina, među ostalim onih s manje mogućnosti.
Osnaživanje svih polaznika obrazovanja i osposobljavanja da se angažiraju i sudjeluju u donošenju odluka na razini svoje ustanove te lokalnih i širih zajednica,
g) izrađivanje i podupiranje programâ i okvirâ kurikuluma, u bliskoj suradnji s relevantnim dionicima, čime se polaznicima obrazovanja i osposobljavanja omogućuju vrijeme i prostor da od rane dobi razvijaju kompetencije za održivost (17).
Međugeneracijsko učenje i lokalni primjeri, problemi i odgovori mogu povećati relevantnost kurikuluma za polaznike obrazovanja i osposobljavanja, tako da se pokaže da su klimatske promjene, bioraznolikost, zaštita okoliša i održivost lokalna pitanja i da je u vezi s njima moguće djelovati,
h) podupiranje suradnje i umrežavanja u području održivosti, zaštite okoliša i bioraznolikosti, koji uključuju, primjerice, lokalne vlasti, rad s mladima i organizacije mladih, centre za obrazovanje i osposobljavanje u području okoliša, centre za globalno učenje, šume, parkove, poljoprivredna gospodarstva, muzeje, knjižnice, nevladine organizacije, istraživanja, organizacije potrošača i poduzeća, čime se jačaju veze između formalnog, neformalnog i informalnog učenja,
i) podupiranje širenja dobrih praksi i pedagoških istraživanja o poučavanju i učenju za zelenu tranziciju i održivi razvoj na svim razinama i u svim vrstama obrazovanja i osposobljavanja;
5. dodatno podupru polaznike obrazovanja i osposobljavanja razmatranjem sljedećih mjera:
a) pružanja prilika polaznicima obrazovanja i osposobljavanja, počevši od predškolske dobi, da se povežu s prirodnim svijetom i njegovom bioraznolikošću te da ga razumiju i cijene, da steknu osjećaj znatiželje i zanimanja te da nauče pojedinačno i zajednički djelovati za održivost,
b) jačanja, među ostalim s pomoću financijske potpore, u skladu s nacionalnim programima financijske potpore, visokokvalitetnog cjeloživotnog učenja za zelenu tranziciju i održivi razvoj, što uključuje pripravništva, naukovanje, volontiranje, izvannastavne aktivnosti, aktivnosti rada s mladima i druge oblike formalnog, neformalnog i informalnog učenja, kao i veze među njima.
Poticanja i priznavanja aktivnosti i programâ građanskog angažmana u tom pogledu, (17) Koncept „kompetencija za održivost”, kako je opisan u europskom okviru kompetencija za održivost pod nazivom GreenComp, obuhvaća znanja, vještine i stavove koji su polaznicima obrazovanja i osposobljavanja svih dobnih skupina potrebni za održiv život, rad i djelovanje (uključujući kritičko mišljenje, sustavno razmišljanje i povezanost s prirodom).
„Zelene vještine” odnose se na stručne vještine koje su u svim sektorima i na svim razinama na tržištu rada potrebne za zelenu tranziciju, što uključuje otvaranje novih zelenih radnih mjesta.